A két repülőtér között egyébként egy ingyenes busz is közlekedik. Szóval ha a Suvarnabhumi repülőtéren landol a nemzetközi járatotok, akkor még át kell verekednetek magatokat Bangkok forgalmán. A transzferre számoljatok legalább 6 órát (ha késik a járatotok, akkor még ez is kevés lehet a beléptetési folyamattal egybevéve). Az autóbuszok minden 5:00-tól indulnak és egészen éjfélig közlekednek minden nap. Forgalomtól függően átlagosan minden 12-30 percben indul egy járat. Az út többnyire 50-60 perces a két repülőtér között. Ha nagy a közlekedési dugó, akkor ez akár 2 óra is lehet! A buszmegállók a Don Mueang 1. termináljának, az első emeletén a hatos ajtónál, illetve a Suvarnabhumi repülőtér 4. emeleténél találhatók meg. Ha esetleg éjszaka érnél a repülőtérre, amikor már nem közlekednek ezek a buszok, akkor még mindig van opció a tömegközlekedésre a két repülőtér között. Az 554-es és az 555-ös éjszakai járatok pár bahtért eljuttatnak az egyik repülőtérről a másikra. Ha valaki inkább a biztosra szeretne menni, az válasszon taxis transzfert. A 46 kilométer távolság nagyjából 400-500,- THB-be kerül majd, amihez még hozzá kell számolni a különböző útdíjakat és a repülőtéri taxis illetéket.